මිනිස් පරිභෝජනයට නුසුදුසු බවට සහතික කර තිබියදී සහල් කිලෝ ලක්ෂ හතරහමාරක් සහිත බහලුම් 9 ක් රේගු දෙපාර්තමේන්තුව මගින් මුදාහැර තිබියදී වත්තල ප්‍රදේශයේ ගබඩාවකින් සොයාගෙන තිබෙනවා.ගම්පහ දිස්ත්‍රික් ආහාර හා ඖෂධ පරීක්ෂකවරුන් සහ වත්තල මහජන සෞඛ්‍ය පරීක්ෂකවරුන්ට ලද තොරතුරක් මත පසුගිය 15 වනදා අදාළ ගබඩාව පරීක්ෂා කිරීමට ගොස් ඇති බව සඳහන්.කෙසේ වෙතත් අදාළ ගබඩාව පරීක්ෂා කිරීමට එහි ආරක්ෂක නිලධාරියා හෝ භාරකරුවන් එහිදී සහය ලබාදී නොමැති අතර, ඊට පසුදින පැමිණෙන ලෙසයි දැනුම්දී ඇත්තේ.ඊට පසුදින ගබඩා භාරකරුවන් ප්‍රකාශ කර ඇත්තේ නෛතිකව අදාළ සහල් රේගුව මගින් මුදාහැර ඇති බවට තමන් සතුව ලියකියවිලි පවතින බවයි.කෙසේ වෙතත් එදිනද ගබඩාව පරීක්ෂා කිරීමට ඔවුන් සහය ලබාදී නොමැති අතර, පසුව මෙම සිද්ධියට අදාළව ගම්පහ දිස්ත්‍රික් ආහාර පරීක්ෂක නිලධාරීන්, වත්තල පොලීසියට පැමිණිල්ලක් කර තිබෙනවා.